Metrospoor verloor nog treine | Die Vryburger
Metrospoor verloor nog treine
Die twee jongste voorvalle waartydens twee treine van Metrospoor in die Wes-Kaap in vlamme opgegaan het, bring die sukkelende entiteit nog nader aan 'n finansiële afgrond.
Die treine is vernietig met die brand, en werkers wat van die dien gebruik maak, moes later ander reëlings tref om by die werksplek uit te kom.
Metrospoor se totale aantal treine en passasierswaens is die afgelope paar jaar deur vandaliste aangeval en verbrand sodat hulle tans minder as die helfte van hulle treine oor het in die Wes-Kaap.
Die Metrospoor sê in 'n verklaring dat die Kaapstad spoorwegstasie se platforms 9, 10, 15 en 16 sodanig beïnvloed is deur die brande dat hulle gesluit is, en dat die spoorwegstasie ook vir etlike ure gesluit sal wees.
Alle treindienste is gekanselleer tot latere kennisgewing, en pendelaars sal van alternatiewe vervoer moet gebruik maak.
Die skade van die brande beloop nagenoeg R500,000, en die toekoms van treinvervoer vir werkers het nou in die weegskaal beland.
Nagenoeg 18 passasierswaens het saam met die twee lokomotiewe in die slag gebly, en sal miljarde kos om te vervang.